als_Latn dik_Latn sag_Latn
Irani në kuadër të bashkëpunimit konstruktiv me sistemin ndërkombëtar, duke mbrojtur interesat dhe vlerat e popullit të tij, ka mbrojtur edhe idealet e popujve të tjerë. Pas fitores së Revolucionit Islamik, Irani si një akter i ri është paraqitur në arenën ndërkombëtare. RII si një shtet i pavarur nga ndarjet e fuqive të mëdha botërore në blloku perëndimor dhe në blloku lindor, u njoh si një akter i ri. Irani si një sistem shtetëror i bazuar në mësimet islame, ka ndjekur një qasje të re ndaj çështjeve të ndryshme politike, ekonomike, shoqërore dhe kulturore dhe në bazë të kësaj ka hartuar qëndrimet në arenën ndërkombëtar. Roli i pavarur dhe mosndërhyrja në punët e brendshme të vendeve të tjera, përbën moton kryesore në marrëdhëniet rajonale dhe ndërkombëtare të RII. Me fitoren e Revolucionit Islamik, Irani duke marrë parasysh pozitën gjeografike dhe sistemin shtetëror islamik, gradualisht u shndërrua në një akter aktiv në nivelin rajonal dhe ndërkombëtar. Pjesëmarrja në institucionet dhe në organizatat ndërkombëtare, si dhe zgjerimi i bashkëpunimit rajonal, kanë qenë hapat e para të Iranit në vendosjen e marrëdhënieve me sistemin e komplikuar botëror. Përpjekja e Iranit për formimin e organizatave ndërkombëtare dhe pastaj forcimi dhe zgjerimi i tyre, ka formuar horizonte të reja për RII drejt vendosjes së marrëdhënieve konstruktive dhe të disa anshme me sistemin ndërkombëtar. Pjesëmarrja aktive e Iranit në organizatat rajonale dhe ndërkombëtare si në OBI, EKO dhe në grupin vendeve NAM ka bërë që RII të shndërrohet në një akter aktiv në arenën rajonale dhe ndërkombëtare. Bashkëpunimi konstruktiv me sistemin ndërkombëtar dhe mbështetja e paqes dhe sigurisë globale janë themele të qëndrimit të RII ndaj sistemit global. Kjo çështje në mënyrë të qartë është theksuar edhe në dokumentin e perspektivës 20 vjeçare për progres. Lideri suprem i Revolucionit Islamik në vitin 2004 ka shpallur dokumentin e perspektivës 20 vjeçare për progres të Iranit. Në bazë të këtij dokumenti parashikohet që Irani në fund të kësaj periudhe të shndërrohet në një vend të zhvilluar dhe të zë vendin e parë ekonomik, shkencor dhe teknologjik, por duke e ruajtur identitetin islamik dhe revolucionar në rajonin e Azisë qendrore, Kaukazit, Lindjes së Mesme dhe vendeve fqinjë. Irani i zhvilluar brenda perspektivës 20 vjeçare varet nga krijimi i një atmosfere pa tensione në marrëdhëniet me jashtë si dhe në shfrytëzimin sa më të madh të mundësive globale duke përfshijë teknologjinë e zhvilluar dhe mundësitë financiare ndërkombëtare. Politika e jashtme e bazuar mbi bashkëpunimin konstruktiv dhe efektiv me botën ashtu siç është paraparë në dokumentin e perspektivës 20 vjeçare, realizohet nëpërmjet vendosjes së marrëdhënieve të ekuilibruara dhe pa tensione duke krijuar rrethanat për besim reciprok, siguri, qetësi dhe për një atmosferë të përshtatshme për investime të huaja drejt progresit. Në këtë mënyrë politika e jashtme e Republikës Islamike në perspektivën 20 vjeçare, bazohet mbi bashkëpunim dhe koordinim në marrëdhëniet ndërkombëtare. Prandaj, origjinaliteti i bashkëpunimit në këtë lloj të politikës arrihet në këtë mënyrë që njëkohësisht me shmangien nga tensionet dhe konflikti me sistemin ndërkombëtar, nuk lejohet në asnjë mënyrë dorëzimi dhe nënshtrimi përballë politikës së fuqive të mëdha botërore, por duhet bërë përpjekje që në bazë të rregullave ndërkombëtare të krijohet një konsensus me vendet që ndjekin politika të harmonizuara dhe të mbrohen interesat dhe objektivat kombëtare të Iranit. Bashkëpunimi efektiv i Iranit me sistemin ndërkombëtar që kërkohet në bazë të perspektivës 20 vjeçare, është përkufizuar në bazë të tre parimeve: dinjitetit, maturisë dhe interesave në qasje të qeverisjes së shtetit në dimensionet e jashtme. Në kuadër të dokumentit të perspektivës 20 vjeçare, politika strategjike e Iranit kërkon hartimin e marrëdhënieve në bazë të një bashkëpunimi efektiv dhe konstruktiv ndërkombëtar, të një mirëkuptimi reciprok, si dhe në bazë të një bashkëpunimi rajonal dhe ndërkombëtar. Kjo është një politikë që përmban në vete interesat e përbashkëta dhe thekson për zgjerimin e interesave dypalëshe. RII është një vend me kapacitete të mëdha rajonale dhe ndërkombëtare i cili mund të bëhet një fuqi me ndikim në nivel global. Irani me vendet e tjera të rajonit nga aspekti gjeostrategjik, gjeopolitik dhe gjeoekonomik ka një pozitë të veçantë dhe në bazë të këtyre tre elementëve posedon më shumë privilegje relative. Aktualisht RII për shkak të pozitës ekonomike, konsiderohet një urë ndërlidhëse mes lindjes dhe perëndimit si dhe veriut dhe jugut, ndërsa korridori tranzit i mallrave e ka shndërruar Iranin në një akter të rëndësishëm ekonomik-politik. Pozita strategjike dhe politike gjithashtu është bërë shkak që Irani të shndërrohet në një akter aktiv dhe i pa anashkaluar nga ana e sistemit ndërkombëtar. RII për shkak të sistemit shtetëror efektiv me themele të forta popullore, llogaritet një akter konstruktiv në ekuacionet rajonale dhe ndërkombëtare. Irani në kuadër të dokumentit të perspektivës 20 vjeçare, ndjek politikë të bazuar mbi bashkëpunim konstruktiv dhe efektiv. Kjo çështje është ndjekur me përkushtim edhe më të madh nga qeveria aktuale iraniane me në krye presidentin Hasan Ruhani që ka prioritet një politik për mënjanimin e tensioneve dhe vendosjen e bashkëpunimit konstruktiv. Propozimi konstruktiv i presidentit të RII i dhënë gjatë mbledhjes vjetore të Asamblesë së Përgjithshme të OKB në vitin 2013 për një botë të pastër nga dhuna dhe ekstremizmi, është shembulli më konkret i politikës iraniane për mënjanimin e tensioneve dhe për bashkëpunimi konstruktiv në arenën ndërkombëtare. Nevoja e domosdoshme e botës sot është siguria e qëndrueshme, vendosja e paqes dhe bashkëjetesa paqësore e njerëzve në rajone të ndryshme të botës. Propozimi i presidentit të RII i cili pasi është mirëpritur në masë të madhe nga vendet e ndryshme në AP të OKB u shndërrua në rezolutë, vërteton më së miri etjen e sistemit ndërkombëtare për vendosjen e paqes dhe sigurisë globale. Roli konstruktiv i Iranit ndaj krizës në Siri, Irak dhe Afganistan si dhe ndaj krizave të tjera në rajonet e ndryshme të botës, tregon se RII kundërshton në mënyrë të plotë çdo formë të terrorizmit. Shfrytëzimi i fenomenit të terrorizmit dhe shtimin e tensioneve si mjete për realizimin e qëllimeve politike në botë është bërë shkak që presidenti i RII në kuadër të bashkëpunimit konstruktiv me sistemin ndërkombëtar në vitin 2013 të paraqesë propozimin për një botë të pastër nga dhuna dhe ekstremizmi. Në kuadër të këtij projekti, RII me fillimin e krizës në Siri ka shumëfishuar rolin e tij dhe ka bërë përpjekje të mëdha në kuadër të bashkëpunimit rajonal dhe ndërkombëtar për t’i dhënë fund pasigurisë në Siri si dhe në tërë rajonin e Lindjes së Mesme. Irani është një prej akterëve aktiv në nivelin rajonal dhe ndërkombëtar për zgjidhjen e krizës në Siri dhe deri më tani ka luajtur një rol shumë pozitiv për zgjidhjen e kësaj krize. Kontaktet e vazhduar me akterët e tjerë kryesorë ndërkombëtar si Rusinë dhe Kinën, vende këto që kanë të drejtën e vetos në KS të OKB, paraqitja e alternativave të ndryshme duke marrë parasysh kërkesën e popullit sirian në mënyrë të veçantë, si dhe organizimin e shumë takimeve për afrimin e qëndrimeve, janë disa prej përpjekjeve të Iranit në bashkëpunimin konstruktiv me sistemin ndërkombëtar për zgjidhjen e krizës së Sirisë me mjete diplomatike dhe paqësore. Mirëpritja e propozimit të presidentit të RII për formimin e një koalicioni botëror kundër dhunës dhe ekstremizmit në botë, gjithashtu konsiderohet një strategji e rëndësishme në rrugën e drejtë të luftës kundër terrorizmit, e cila mund ta vendosë qetësinë në mbarë botën. Duke marrë parasysh faktin se terrorizmi është një kërcënim global, të gjitha vendet kanë për detyrë të hartojnë programe dhe të marrin masa serioze përball këtij kërcënimi deri në zhdukjen e terrorizmit. Mbështetja e popujve të shtypur të botës dhe mbrojtja e të drejtave të tyre në institucionet ndërkombëtare, ka rol të rëndësishëm në praninë aktive të Iranit në sistemin ndërkombëtar. Mbështetja e popullit të shtypur palestinez dhe popujve të tjerë të shtypur nga sistemi hegjemonist, është gjithashtu pjesë e parimeve themelore të politikës së jashtme të RII. Irani është një vend pionier në mbështetjen ndaj popujve të shtypur të botës dhe bënë të gjitha përpjekjet për realizimin e të drejtave të tyre. Mbështetja e Iranit pa ndonjë interes të caktuar ndaj popullit palestinez është shembulli më konkret që vërteton këtë politikë të Iranit ndaj të gjithë popujve të shtypur në botë. Irani në takimet e ndryshme rajonale dhe ndërkombëtare në mënyrë të qartë ka deklaruar se referimi në votën e popujve të shtypur është rrugëzgjidhja më e mirë e zgjidhjeve të konflikteve përkatëse. Aktualisht me përpjekjet efektive dhe konstruktive të RII në arenën ndërkombëtare, çështja e Palestinës ka zënë vend në krye të prioriteteve të botës islame si dhe në sistemin ndërkombëtar. Emërimi i “Ditës Botërore të Kudsit” me iniciativë të Emam Khomeinit (r.a.) , themeluesit të RII, e ka bërë çështjen e Palestinës si çështje globale. Sot për shkak të pranisë aktive të Iranit në arenën globale, nuk ka ndonjë rajon në botë që nuk është njohur me çështjen e Palestinës dhe kjo çështje ndiqet nga të gjithë popujt liridashës të botës. Për shembull, sulmi 50 ditor i regjimit sionist në verën e vitit 2014 ndaj rripit të Gazës dhe reflektimi i tij në mediat botërore, ka krijuar një valë të madhe kundër Izraelit në rajone të ndryshme të botës. Roli i RII në këtë drejtim ka qenë më i madh në krahasim me vendet e tjera dhe gjithnjë ka dënuar veprimet agresioniste të regjimit sionist ndaj popullit të shtypur palestinez si dhe ka bërë të qartë krimet çnjerëzore të regjimit sionist për të gjithë botën duke i dënuar ato në të gjitha institucionet ndërkombëtare. Prania e aktive dhe konstruktive e Iranit në sistemin ndërkombëtar është shoqëruar duke theksuar mbi parimet dhe vlerat e sistemit shtetëror islamik dhe RII në kuadër të Kartës së Organizatës së Kombeve të Bashkuara ka ndjekur çështjet rajonale dhe ndërkombëtare.
- Xhon Alen viziton Egjiptin
- Vendimi BE për të mbajtur një takim urgjent
- Rajoni i Kurdistanit të Irakut akuzohet për shitjen ilegale të naftës
- Vritet një prej komandantëve operativë të ISIS në jug të qytetit Kirkuk
- BE i interesuar për të blerë gaz nga Irani
- Protesta në qytetin Aleksandria të Egjiptit
- 47% mbështetje për partinë në pushtet në Turqi
- Zv/ministri i jashtëm iranian diskuton me kryetarin e Kryqit të Kuq Botëror
- Shkatërrohet aleanca Baath-ISIS me vrasjen e Ezat Al Duri
- Vazhdojnë sulmet ajrore të koalicionit në Jemen
Republika Islamike e Iranit aktive në arenën ndërkombëtare
- madhësia e shkronjave Zvogëlo shkronjat rrit madhësinë e shkrimit
- Stampo
- Media
- Add new comment
Hyrje - Republika Islamike e Iranit si një akter i pavarur dhe mbështetës i paqes dhe sigurisë kolektive, ka një prani aktive në arenën ndërkombëtare dhe gjithmonë ka bërë përpjekje për zbatimin e drejtësisë dhe për realizimin e kërkesave qytetare.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn ind_Latn eng_Latn als_Latn